**Informacije o obradi ličnih podataka prilikom korištenja Apple Pay-a**u skladu sa članom 15. Zakona o zaštiti ličnih podataka BiH, Sl. glasnik BIH, broj: 12/25

Za više informacija o tome kako pružatelj usluge APPLEDISTRIBUTION INTERNATIONAL LIMITED, Hollyhill Industrial Estate, Hollyhill, Cork, Ireland, registracijski broj: 470672(dalje: “Apple”) obrađuje podatke, te o korištenju same aplikacija digitalnog novčanika, pogledajte informacije objavljene na njihovoj web stranici ili u samoj aplikaciji.

**I. KO UPRAVLJA VAŠIM LIČNIM PODACIMA I GDJE MOŽETE DOBITI VIŠE INFORMACIJA?**

Kontrolor ličnih podataka je Addiko Bank d.d. Sarajevo, Trg solidarnost 12, 71000 Sarajevo. Više o obradi Vaših ličnih podataka možete pronaći na ovom [linku](https://www.addiko-fbih.ba/o-nama/informacije-o-obradi-licnih-podataka/), ili se obratite našem službeniku za zaštitu ličnih podataka putem e-maila na adresu: dpo.absa@addiko.com.

**II. KOJE VAŠE LIČNE PODATKE OBRAĐUJEMO?**

Prilikom dodavanja kartice u Apple Pay, Banka će dio Vaših podataka koje obrađuje (ime i prezime, posljednje četiri znamenke kartice) poslati lokalno na uređaj koji koristite, a dio podataka (broj kartice – PAN, te datum isteka kartice) u zaštićenom, kriptiranom obliku izravno pružatelju usluge digitalnog novčanika, društvu Apple.

Banka neće slati podatke o izvršenoj transakciji pružatelju usluge već će oni biti poslani izravno na uređaje na kojima je kartica dodana u digitalni novčanik.

**III. ŠTA JE SVRHA OBRADE LIČNIH PODATAKA I KOJI JE PRAVNI OSNOV ZA NJIHOVU OBRADU?**

Na temelju Vašeg izričitog zahtjeva odnosno nakon što odaberete opciju 'Dodaj u Apple Wallet' u mobilnoj aplikaciji, dio podataka navedenih u tački 2. bit će proslijeđeni pružatelju usluge digitalnog novčanika, društvu Apple, koje će ih obrađivati u svrhu dodavanja kartice u digitalni novčanik.

Nakon što dodate karticu u digitalni novčanik, Apple će Vaše podatke obrađivati kao samostalni obrađivač, koji određuje svrhe i pravne osnove obrade, kao i način korištenja same aplikacije digitalnog novčanika. Više informacija o ovoj obradi možete pronaći na njihovoj web stranici ili unutar same aplikacije.

**IV. IZVORI I PRIMAOCI LIČNIH PODATAKA**

Banka prikuplja Vaše podatke neposredno od Vas s uređaja na kojem želite pohraniti digitaliziranu karticu i iz podataka koje je Banka već ranije pohranila.

Osim gore navedenog, Banka lične podatke može dostaviti određenim kategorijama primatelja, primjerice državnim tijelima i javnim organima, bankama članicama Addiko Grupe, drugim bankama u okviru pružanja usluga financijske i kreditne institucije, pravnim i fizičkim licima koje s Bankom imaju uspostavljen poslovni odnos na temelju kojeg Banci pružaju određene usluge ili isporučuju određene robe.

**V. OBAVJEŠTENJE O AUTOMATSKOJ OBRADI LIČNIH PODATAKA**

Banka pri odlučivanju u gore opisanom procesu, umože koristiti automatizirano donošenje odluka kada se otkrije vjerojatnost prijevare. Ako se ne slažete s rezultatom automatizirane odluke sistema za sprječavanje prijevara s plaćanjem, možete osporiti ovu odluku i zatražiti od Banke da odluku pregleda zaposlenik Banke.

**VI. ROKOVI ČUVANJA PODATAKA**

Lični podaci prikupljeni i obrađivani u gore navedene svrhe čuvaju se do isteka roka od deset (10) godina od isteka godine u kojoj je prestao ugovorni odnos odnosno izvršenja posljednje transakcije. Ukoliko se vezano uz ugovorni odnos vodi pravni postupak (parnica, izvršni postupak, krivični postupak i sl.), podaci se u tu svrhu čuvaju do isteka roka od petnaest (15) godina od okončanja pravnog postupka.

**VII. INFORMACIJE O INDIVIDUALNIM PRAVIMA**

Prema Zakonu o zaštiti ličnih podataka, nosilac ličnog podatka ima prava opisana u članovima 17 – 24 i to: pravo na pristup ličnom podatku, pravo na ispravku, pravo na brisanje, pravo na ograničenje obrade, pravo na prenosivost podatka, pravo na prigovor i automatizirano pojedinačno donošenje odluka, kako je definisano Zakonom.

Prigovor vezan za Vaše lične podatke možete uputiti u pisanom obliku lično u svakoj poslovnici Banke, odnosno poslati poštom na adresu Addiko Bank d.d. Sarajevo, Trg solidarnosi 12, 71000 Sarajevo ili na e-mail adresu [dpo.absa@addiko.com](mailto:dpo.absa@addiko.com). Prigovor možete uputiti i nadzornom tijelu za zaštitu ličnih podataka, odnosno Agenciji za zaštitu ličnih podataka (AZLP).

**VIII. PRENOS PODATAKA TREĆOJ STRANI I U TREĆE ZEMLJE**

Addiko banka d.d. je dio Addiko bankarske grupe. To znači da se dio operacija može obavljati u bilo kojoj banci unutar naše bankarske grupe, kao i kod pružalaca usluga koje je Banka angažovala u skladu sa važećim propisima. Sve navedene kompanije se nalaze u zemljama koje su potpisnice Konvencije o zaštiti lica, s obzirom na automatsku obradu ličnih podataka (Konvencija 108) i pružaju adekvatne tehničke organizacione mjere zaštite ličnih podataka. Pored navedenog, nakon sklapanja ugovora o usluzi/proizvodu, Banka je u obavezi dostavljati Vaše podatke i trećim stranama, a u skladu sa zakonskom i podzakonskom regulativom.